Izziņa par atzinumos sniegtajiem iebildumiem

|  |
| --- |
| **likumprojektam “Grozījumi Latvijas Republikas Zemessardzes likumā” (VSS - 126)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 08.06.2020.notika starpministriju sanāksme. |
|  |  |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija un Latvijas Brīvo arodbiedrību savienība |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas un Iekšlietu ministrijas iebildumus |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | 08.06.2020. Finanšu ministrija, Latvijas Brīvo arodbiedrību savienība.Iekšlietu ministriju pārstāvēja Valsts ugunsdzēsības un glābšanas dienests. |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Iekšlietu ministrijas atzinums** |  |  |
|  1.  | Anotācijas IV. sadaļas 1. punkts | 1. Projekta 1.pantā ietvertā Latvijas Republikas Zemessardzes likuma (turpmāk – Likums) 4.panta sestā daļa, cita starpā, paredz noteikt, ka kārtību, kādā zemessargus ieskaita aktīvajā dienestā zemessargu mobilizācijas, izņēmuma stāvokļa izsludināšanas vai kara laika iestāšanās gadījumā un kārtību, kādā nosaka paaugstinātas gatavības režīmu Zemessardzes vienībām izņēmuma stāvokļa izsludināšanas gadījumā, nosaka aizsardzības ministrs. Arī Projekta sākotnējās ietekmes novērtējuma ziņojuma (anotācijas) (turpmāk – Anotācija) I.sadaļas 2.punktā (3.lappusē) norādīts, ka zemessargu ieskaitīšana aktīvajā dienestā notiks vienkāršotā kārtībā, kuru noteiks aizsardzības ministrs.

Savukārt Anotācijas IV.sadaļas 1.punktā norādīts, ka tiks izdoti Ministru kabineta noteikumi, kas noteiks kārtību, kādā zemessargus ieskaita aktīvajā dienestā izņēmuma stāvokļa izsludināšanas vai kara laika iestāšanās gadījumā, un kārtību, kādā nosaka paaugstinātas gatavības režīmu Zemessardzes vienībām izņēmuma stāvokļa izsludināšanas gadījumā. Lai novērstu minētās pretrunas, lūdzam attiecīgi precizēt Projektu vai Anotāciju | **Ņemts vērā.**Ievērojot Tieslietu ministrijas Krimināllikuma darba grupas 1. jūlija sanāksmē izteiktos iebildumus, sestā daļa tiks precizēta un tiek plānots, ka tā tiks virzīta kopā ar attiecīgo grozījumu Nacionālās drošības likumā. | Anotācija attiecīgi precizēta. |
|  2. | 2. Papildināt likumu ar 4.ˡ pantu šādā redakcijā:**“4.1 pants. Izņēmumi no zemessargu mobilizācijas noteikumiem** (1) Šā likuma 4. panta sestās daļas noteikumus neattiecina uz šādām personām:1) Valsts prezidents un Valsts prezidenta kancelejas amatpersonas;2) Saeimas deputāts;3) Eiropas Parlamenta deputāts;4) Eiropas Savienības komisārs;5) Ministru kabineta loceklis;6) Valsts sekretārs;7) Valsts kancelejas direktors;8) Tiesībsargs;9) Valsts kontrolieris;10) Satversmes tiesas tiesneši un Satversmes tiesas priekšsēdētājs;11) Augstākās tiesas tiesneši un Augstākās tiesas priekšsēdētājs;12) Rajonu (pilsētu) tiesas priekšsēdētājs;13) Apgabaltiesas priekšsēdētājs;14) Latvijas Bankas prezidents, Latvijas Bankas prezidenta vietnieks un Latvijas Bankas padomes locekļi;15) Ģenerālprokurors;16) Finanšu un kapitāla tirgus komisijas priekšsēdētājs;17) Nacionālā elektronisko plašsaziņas līdzekļu padomes vadītājs; 18) Valsts ieņēmumu dienesta ģenerāldirektors;19) Valsts kases pārvaldnieks; 20) Latvijas Republikas diplomātisko un konsulāro pārstāvniecību ārvalstīs darbinieks;21) Pašvaldības deputāts;22) Pašvaldības izpilddirektors;23) Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālajām dienesta pakāpēm un darbinieks; 24) Valsts drošības iestāžu amatpersona un darbinieks;25) Pašvaldības policijas darbinieks;26) Ostas policijas darbinieks;27) Sabiedrisko pakalpojumu regulēšanas komisijas padomes priekšsēdētājs un padomes locekļi;28) Karatiesu tiesneši;29) Prokurori, kas norīkoti darbam karatiesās;30) Advokāti, kas norīkoti darbam karatiesās. 31) Cita Ministru kabineta noteikta valsts un pašvaldības institūcijas amatpersona, darbinieks vai persona, kura atrodas darba tiesiskajās attiecībās ar personām, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību.(2) Ministru kabinets nosaka kārtību, kādā piemēro izņēmumus no noteikumiem par zemessargu ieskaitīšanu aktīvajā dienestā šī panta pirmās daļas 31. punktā minētajām personām, kā arī kārtību, kādā Zemessardzi informē par šī panta pirmajā daļā minētajām personām.(3) Ministru kabinets atkarībā no valsts apdraudējuma veida, tā intensitātes un rakstura var lemt par izņēmumu attiecināšanu uz citām šā panta pirmajā daļā neminētajām personām. | 1. Projekta 2.pantā ietvertā Likuma 4.1panta pirmā daļa paredz izņēmumus no zemessargu mobilizācijas noteikumiem, nosakot virkni amatpersonu, kuras zemessargu mobilizācijas gadījumā netiek ieskaitītas aktīvajā dienestā, tai skaitā arī Iekšlietu ministrijas sistēmas iestāžu amatpersonas ar speciālajām dienesta pakāpēm. Vēršam uzmanību, ka saskaņā ar Likuma 14.panta pirmās daļas 2.punktu Zemessardzē neuzņem pilsoņus, kuri pilda profesionālo dienestu vai dienestu Iekšlietu ministrijas sistēmas iestādēs vai Ieslodzījuma vietu pārvaldē, valsts drošības iestādē, pašvaldības policijā, ostas policijā, prokuratūrā, Korupcijas novēršanas un apkarošanas birojā, Valsts ieņēmumu dienesta nodokļu un muitas policijā vai Latvijas Bankas Aizsardzības pārvaldē. Tādējādi no minētās tiesību normas izriet, ka dienests Zemessardzē nav savietojams ar dienesta pienākumu izpildi Likuma 14.panta pirmās daļas 2.punktā minētajās institūcijās, un persona, kura pilda profesionālo dienestu vai dienestu šajās institūcijās nevar būt zemessargs.

Ievērojot minēto, precizēt Projekta 2.pantā ietverto Likuma 4.1panta pirmo daļu, ņemot vērā Likuma 14.panta pirmās daļas 2.punktā noteikto.08.06.2020.saskānošanas sanāksmes laikā Valsts ugunsdzēsības un glābšanas dienests (VUGD) izteica iebildumu par Iekšlietu ministrijas sistēmas iestāžu amatpersonu izslēgšanu no likumprojekta 2.panta izņēmumu saraksta, jo VUGD ieskatā Latvijas Republikas Zemessardzes likums nav pietiekami skaidri formulēts un pieļauj Iekšlietu ministrijas sistēmas iestāžu amatpersonu ar speciālajām dienesta pakāpēm atrašanos dienestā Zemessardzē.  | **Ņemts vērā.**Šis grozījums ir saistīts ar grozījumu likuma 4. pantā (4. panta papildināšanu ar sesto daļu). Ievērojot Tieslietu ministrijas Krimināllikuma darba grupas 1. jūlija sanāksmē izteiktos iebildumus, 4. panta sestā daļa tiks precizēta un tiek plānots, ka tā kopā ar 4.1 pantā noteikto izņēmumu sarakstu tiks virzīta vienlaikus ar attiecīgo grozījumu Nacionālās drošības likumā. | Izslēgts ierosinājums papildināt likumu ar 4.ˡ pantu. |
|  |  | **Tieslietu ministrijas atzinums** |  |  |
| 3. | 1. 4. pantā:izslēgt pirmajā daļā vārdus “kas noslēgts ar Zemessardzi”;papildināt otro daļu aiz vārda “Zemessardzes” ar vārdiem “Vai Nacionālo bruņoto spēku regulāro spēku”;(..)3. Izslēgt 6. panta pirmajā daļā vārdus ,,kas noslēgti ar Zemessardzi”.5. Izslēgt 20. panta pirmās daļas 1. punktā vārdus “ar Zemessardzi noslēgto”. | Projekta 1. panta otrā daļa paredz papildināt Latvijas Republikas Zemessardzes likuma (turpmāk – likums) 4. panta otro daļu un grozīt zemessarga līguma noslēgšanas kārtību, paredzot šādas tiesības Nacionālo bruņoto spēku (turpmāk – NBS) regulāro spēku vienības komandierim par dienestu Zemessardzē. Projekta anotācijā grozījums tiek pamatots ar administratīvā sloga mazināšanu līguma noslēgšanā. Vēršam uzmanību, ka piedāvātais grozījums neatbilst izveidotajai NBS institucionālajai sistēmai un tās tiesiskajam regulējumam, kurā NBS regulārie spēki (profesionālais militārais dienests) un Zemessardze ir nodalītas kā atsevišķas struktūras. Šobrīd likuma 17.1 pants pietiekami precīzi nosaka zemessargu pārvietošanas uz NBS regulāro spēku vienībām nosacījumus, turklāt to dara NBS komandieris. Tieslietu ministrijas ieskatā šādas NBS regulāro spēku vienības komandiera, kurš tiešā veidā nav saistīts ar Zemessardzi, tiesības iesaistīt militāru uzdevumu veikšanā dažādas personas un piešķirot tām zemessarga statusu, bez īpaša pamatojuma projekta anotācijā un likuma normatīvā regulējuma saskaņošanas gan par zemessargu piederību noteiktai vienībai (uzskaiti), gan arī pārvietošanas gadījumiem, nebūtu pieļaujama | **Panākta vienošanās starpministriju sanāksmē.** | No likumprojekta izslēgts 4.panta pirmās daļas grozījums, kā arī 6. panta pirmās daļas un 20. panta pirmās daļas 1. punkta grozījums.4.panta otrās daļas grozījums ir precizēts:papildināt otro daļu aiz vārda “Zemessardzes” ar vārdiem “vai Nacionālo bruņoto spēku komandiera pilnvaroto”; (...) |
| 4. | 1. 4. pantā:(..)izteikt ceturto daļu šādā redakcijā:“(4) Mēnesi pirms līguma par dienestu Zemessardzē termiņa beigām puses var rakstveidā paziņot par līguma termiņa nepagarināšanu. Ja šāds paziņojums otrai pusei netiek iesniegts, līgums tiek uzskatīts par pagarinātu uz šā panta trešajā daļā noteikto laiku, bet ne ilgāk kā līdz dienestam Zemessardzē noteiktā maksimālā vecuma sasniegšanai.”. | Projekta 1. panta ceturtajā daļā paredzēto grozījumu likuma 4. panta ceturtajā daļā par līguma darbības termiņu nepieciešams papildus izvērtēt un precizēt vai no projekta izslēgt. Vēršam uzmanību, ka līgums par dienestu Zemessardzē ir publisko tiesību līgums (skatīt Latvijas Republikas Augstākās tiesas Administratīvo lietu departamenta 2014. gada 9. decembra spriedumu lietā SKA – 559/2014). Projekta anotācijā informācija par grozījuma likuma 4. panta ceturtajā daļā būtību un mērķi netiek sniegta. Atbilstoši Valsts pārvaldes iekārtas likumā noteiktajam regulējumam, publiskais līgums izbeidzas, izbeidzoties termiņam, uz kādu tas noslēgts. Ja Aizsardzības ministrija publisko tiesību līguma pagarināšanai kā speciālo normu vēlas piemērot noklusējuma principu, ko paredz piedāvātais grozījums, par to izvērsts teorētisks pamatojums jāsniedz projekta anotācijā. Papildus norādām, ka šāda veida līgumu slēgšanas un pagarināšanas nosacījumu maiņa nevar notikt bez atbilstoša pārejas regulējuma, jo tas tiešā veidā var skart visus spēkā esošos līgumus par dienestu Zemessardzē. | **Ņemts vērā.** | Papildināta likumprojekta anotācija, kā arī papildināts likumprojekts ar šādu 9. pantu:“9. Papildināt pārejas noteikumus ar 16. punktu šādā redakcijā:“16. Šā likuma 4. panta ceturtās daļas nosacījumi par līguma par dienestu Zemessardzē pagarināšanu noklusējuma procedūras ietvaros stājas spēkā 2021. gada 1. janvārī.” |
| 5. | 1. 4. pantā:(..)papildināt ar sesto daļu šādā redakcijā:“(6) Zemessargi tiek ieskaitīti aktīvajā dienestā Ministru kabineta lēmuma par zemessargu mobilizāciju pieņemšanas, izņēmuma stāvokļa izsludināšanas vai kara laika iestāšanās gadījumā. Izņēmuma stāvokļa izsludināšanas vai zemessargu mobilizācijas gadījumā aktīvajā dienestā var ieskaitīt atsevišķus zemessargus, nosakot paaugstinātas gatavības režīmu pārējiem. Kārtību, kādā zemessargus ieskaita aktīvajā dienestā zemessargu mobilizācijas, izņēmuma stāvokļa izsludināšanas vai kara laika iestāšanās gadījumā un kārtību kādā nosaka paaugstinātas gatavības režīmu Zemessardzes vienībām izņēmuma stāvokļa izsludināšanas gadījumā, nosaka aizsardzības ministrs.” | Projekta 1. panta piektajā daļā paredzēto jauno likuma 4. panta sesto daļu, kas šobrīd ir izteikts informatīva teksta veidā, piedāvājam papildus izvērtēt un no projekta izslēgt. Vēršam uzmanību, ka mobilizācijas izpildes institūcijas darbosies Ministru kabineta rīkojumā noteiktajā apjomā, proti, var būt vispārējā vai daļējā mobilizācija saskaņā ar Mobilizācijas likumu vai zemessargu mobilizācija uz 72 stundām saskaņā ar Nacionālās drošības likumu. Tieslietu ministrijas ieskatā Ministru kabineta rīkojumā par zemessargu mobilizāciju daļēji var noteikt arī tās kārtību, tādēļ aizsardzības ministra iekšējā normatīvā akta izdošana par to nebūtu jānosaka ar likumu. Papildus norādām, ka Valsts pārvaldes iekārtas likuma 71. panta pirmās daļas 2. punkts paredz, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos, proti, iekšējā normatīvā akta tiesības nav jānosaka ar likumu. Tādējādi projekta 1. panta piektajā daļā paredzētajai likuma 4. panta sestajai daļai nav juridiskās slodzes. | **Ņemts vērā.**Ievērojot Tieslietu ministrijas Krimināllikuma darba grupas 1. jūlija sanāksmē izteiktos iebildumus, sestā daļa tiks precizēta un tiek plānots, ka tā tiks virzīta kopā ar attiecīgo grozījumu Nacionālās drošības likumā.  | Izslēgts ierosinājums papildināt 4. pantu ar sesto daļu. |
| 6. | 2. Papildināt likumu ar 4.ˡ pantu šādā redakcijā:**“4.1 pants. Izņēmumi no zemessargu mobilizācijas noteikumiem** (1) Šā likuma 4. panta sestās daļas noteikumus neattiecina uz šādām personām:1) Valsts prezidents un Valsts prezidenta kancelejas amatpersonas;2) Saeimas deputāts;3) Eiropas Parlamenta deputāts;4) Eiropas Savienības komisārs;5) Ministru kabineta loceklis;6) Valsts sekretārs;7) Valsts kancelejas direktors;8) Tiesībsargs;9) Valsts kontrolieris;10) Satversmes tiesas tiesneši un Satversmes tiesas priekšsēdētājs;11) Augstākās tiesas tiesneši un Augstākās tiesas priekšsēdētājs;12) Rajonu (pilsētu) tiesas priekšsēdētājs;13) Apgabaltiesas priekšsēdētājs;14) Latvijas Bankas prezidents, Latvijas Bankas prezidenta vietnieks un Latvijas Bankas padomes locekļi;15) Ģenerālprokurors;16) Finanšu un kapitāla tirgus komisijas priekšsēdētājs;17) Nacionālā elektronisko plašsaziņas līdzekļu padomes vadītājs; 18) Valsts ieņēmumu dienesta ģenerāldirektors;19) Valsts kases pārvaldnieks; 20) Latvijas Republikas diplomātisko un konsulāro pārstāvniecību ārvalstīs darbinieks;21) Pašvaldības deputāts;22) Pašvaldības izpilddirektors;23) Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālajām dienesta pakāpēm un darbinieks; 24) Valsts drošības iestāžu amatpersona un darbinieks;25) Pašvaldības policijas darbinieks;26) Ostas policijas darbinieks;27) Sabiedrisko pakalpojumu regulēšanas komisijas padomes priekšsēdētājs un padomes locekļi;28) Karatiesu tiesneši;29) Prokurori, kas norīkoti darbam karatiesās;30) Advokāti, kas norīkoti darbam karatiesās. 31) Cita Ministru kabineta noteikta valsts un pašvaldības institūcijas amatpersona, darbinieks vai persona, kura atrodas darba tiesiskajās attiecībās ar personām, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību.(2) Ministru kabinets nosaka kārtību, kādā piemēro izņēmumus no noteikumiem par zemessargu ieskaitīšanu aktīvajā dienestā šī panta pirmās daļas 31. punktā minētajām personām, kā arī kārtību, kādā Zemessardzi informē par šī panta pirmajā daļā minētajām personām.(3) Ministru kabinets atkarībā no valsts apdraudējuma veida, tā intensitātes un rakstura var lemt par izņēmumu attiecināšanu uz citām šā panta pirmajā daļā neminētajām personām. | Projekta 2. pants paredz papildināt likumu ar jaunu 4.1 pantu, kura pirmajā daļā noteikti izņēmumi dažādu amatpersonu mobilizācijai Zemessardzē. Vēršam uzmanību, ka piedāvātā norma ir pretrunā ar likuma spēkā esošo regulējumu. Likuma 14. panta pirmās daļas 2. punkts šobrīd jau paredz, ka Zemessardzē uzņem Latvijas pilsoņus no 18 līdz 55 gadiem, kuri nepilda profesionālo dienestu vai dienestu Iekšlietu ministrijas (IeM) sistēmas iestādēs vai Ieslodzījuma vietu pārvaldē, Satversmes aizsardzības birojā, Militārās izlūkošanas un drošības dienestā, pašvaldības policijā, prokuratūrā, Korupcijas novēršanas un apkarošanas birojā, Finanšu policijā, Muitas kriminālpārvaldē vai Latvijas Bankas Aizsardzības pārvaldē. Tādējādi šajā uzskaitījumā esošas amatpersonas nav pamats iekļaut projekta 2. pantā paredzētajā 4.1 panta pirmajā daļā esošajā uzskaitījumā. Papildus norādām, ka likuma 14. panta pirmās daļas 2. punktā nepieciešams aktualizēt institūciju uzskaitījumu, jo Valsts ieņēmumu dienestā ir notikusi struktūrvienību reorganizācija. Nobeigumā vēlamies norādīt, ka minētais regulējums papildus ir jāsaskaņo ar Mobilizācijas likumā paredzēto regulējumu, kurā paredzēts iekļaut mobilizācijas izņēmumu noteiktam personu sarakstam. | **Ņemts vērā.**Šis grozījums ir saistīts ar grozījumu likuma 4. pantā (4. panta papildināšanu ar sesto daļu). Ievērojot Tieslietu ministrijas Krimināllikuma darba grupas 1. jūlija sanāksmē izteiktos iebildumus, 4. panta sestā daļa tiks precizēta un tiek plānots, ka tā kopā ar 4.1 pantā noteikto izņēmumu sarakstu tiks virzīta vienlaikus ar attiecīgo grozījumu Nacionālās drošības likumā. | Izslēgts ierosinājums papildināt likumu ar 4.ˡ pantu. |
| 7. | 4. Izteikt 14. panta pirmās daļas ievaddaļu šādā redakcijā: “Zemessardzē uz brīvprātības pamata var uzņemt Latvijas pilsoņus vecumā no 18 gadiem līdz attiecīgi šā likuma 28. panta pirmajā daļā noteiktajam vecumam”; 7. Izteikt 28. panta pirmo daļu šādā redakcijā:“(1) Maksimālais vecums dienestam Zemessardzē ir 60 gadi, bet zemessargam ar augstāko virsnieku dienesta pakāpi – 65 gadi.” | Projekta 4. pantā paredzēto grozījumu likuma 14. panta pirmās daļas ievaddaļā par uzņemšanu Zemessardzē nepieciešams papildus izvērtēt un precizēt. Vēršam uzmanību, ka tiesiskais regulējums par uzņemšanu un dienestu Zemessardzē ir nodalīts, tādēļ apšaubāma ir lietderība uzņemšanai Zemessardzē līdz grozījumos paredzētajiem 60 gadiem (iekšējā atsauce par likuma 28. pantā noteikto vecumu), jo likuma 4. panta trešā daļa paredz, ka līgums ar zemessargu tiek slēgts uz 5 gadiem. Tādējādi var pieļaut, ka miera laikā vispārēja personu uzņemšana Zemessardzē uz termiņu, kas ir mazāks par 5 gadiem, būs nelietderīga valsts resursu tērēšana. Proti, ja persona par zemessargu var būt līdz 60 gadu vecumam, tad vispārēja uzņemšana būtu atbalstāma ne vairāk kā līdz 55 gadu vecumam. Papildus norādām, ka 55 gadu vecums kā maksimālais Militārā dienesta likuma 41. pantā, izņemot augstākos virsniekus, ir noteikts karavīru profesionālajam dienestam. Izņēmumu šādā vecumā uzņemšanai Zemessardzē varētu veidot tikai īpaši apmācītām personām, piemēram, atvaļinātiem karavīriem, kuriem ir Zemessardzes uzdevumu veikšanai nepieciešamās zināšanas, prasmes un iemaņas. | **Ņemts vērā.** | Grozījums 4. panta ievaddaļā izslēgts.Precizēta likumprojekta panta redakcija:“4. Izteikt 28. panta pirmo daļu šādā redakcijā:“(1) Maksimālais vecums dienestam Zemessardzē ir 60 gadi.”Precizēta likumprojekta anotācija. |
| 8. | 5. 17.¹ pantā:(..)aizstāt trešajā daļā vārdus “ne ilgāk par pusotru gadu” ar vārdiem “līdz karavīra iecelšanai amatā”.  | Projekta 5. panta otrajā daļā paredzēto grozījumu likuma 17.1 panta trešajā daļā piedāvājam papildus izvērtēt un precizēt. Vēršam uzmanību, ka zemessarga tiesības ieņemt karavīra amatu līdz karavīra iecelšanai amatā noteiktas šī panta otrās daļas ievaddaļā, tādēļ atkārtota šāda regulējuma norāde trešajā daļā būs lieka. Ja Aizsardzības ministrija plāno atteikties no zemessargam noteikta termiņa karavīra amata ieņemšanai, piedāvājam projektā paredzēt trešās daļas otrā teikuma izslēgšanu, sniedzot atbilstošu pamatojumu projekta anotācijā.  | **Ņemts vērā.** | 3. 17.¹ pantā:(..)izslēgt trešās daļas otro teikumu. |
| 79. | 10. Papildināt 35. panta pirmo daļu ar 4. punktu šādā redakcijā:“4) aizsardzības ministra noteiktajā kārtībā piemaksu ne vairāk kā 30 procentu apmērā no zemessargam noteiktās mēnešalgas, ja zemessargs, kuram ir attiecīgajam amatam noteiktā izglītība un kvalifikācija, aizvieto prombūtnē esošu zemessargu vai pilda vakanta zemessarga amata pienākumus papildus saviem amata pienākumiem.” | Projekta 10. pantā paredzēto likuma 35. panta pirmās daļas 4. punktu nepieciešams papildus izvērtēt un redakcionāli precizēt. Vēršam uzmanību, ka likuma 35. pants paredz zemessarga apgādi un sociālās garantijas, nevis vakanto amata vietu ieņemšanas nosacījumus (izglītība, kvalifikācija). Ievērojot minēto, piedāvājam normā atbilstoši pirmās daļas ievaddaļai paredzēt ko “zemessargs ir tiesīgs saņemt” bez papildus nosacījumiem. Vienlaikus piedāvājam izvērtēt “aizsardzības ministra noteikto kārtību”, proti, iekšējā normatīvā akta izdošanas pienākumu atbilstoši Valsts pārvaldes iekārtas likuma 71. panta pirmās daļas 2. punkts paredzētajam, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos.  | **Ņemts vērā.**Papildus vēršam uzmanību, ka 35. panta nosaukums ir pietiekami plašs. Savukārt 35. panta pirmās daļas 1.punkts satur algas izmaksāšanas nosacījumus, kas nenonāk pretrunā ar panta nosaukumu.  | Panta saturs ir pārformulēts:“7. Papildināt 35. panta pirmo daļu ar 4. punktu šādā redakcijā:“4) piemaksu ne vairāk kā 30 procentu apmērā no zemessargam noteiktās mēnešalgas par prombūtnē esošā zemessarga aizvietošanu vai vakanta zemessarga amata pienākumu izpildi papildus saviem amata pienākumiem.” |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Vita Upeniece

|  |
| --- |
| (par projektu atbildīgās amatpersonas vārds un uzvārds) |
| Aizsardzības ministrijas Juridiskā departamenta Tiesību aktu nodaļas vadītāja |
| (amats) |
| 67335241 |
| (tālruņa un faksa numurs) |
| Vita.Upeniece@mod.gov.lv |
| (e-pasta adrese) |